ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОР НА ВЪПРОС № 105
ПОЛУЧЕН НА 22.08.2011 г.
И ПУБЛИКУВАН НА 09.09.2011 г.
ВЪПРОС № 105)
Здравейте, 

Във връзка със схема - BG161PO003-2.1.12 - Покриване на международно признати стандарти и въвеждане на системи за управление в предприятията, имам следните въпроси:

1/ Проектът ни се състои от разработване и внедряване на допълнителен модул към вече съществуваща ERP система. След като проучихме всички публикувани до момента въпроси и отговори по Процедурата, не сме сигурни в кое перо от Бюджета трябва да се вписват разходите за самото разработване на модула и разходите за закупуването и внедряването му. От отговора на въпрос 75 се разбира, че ако ползваме разходи за консултантски услуги по разработване и внедряване (какъвто е нашият случай), то общата сума на тези два разхода се вписва в т. 3 „Разходи за услуги по предоставяне на професионални съвети и консултации” от Бюджета на проекта. В този случай, ние няма да имаме като разход придобиване на ДНМА, какъвто се води софтуерния модул към ERP системата. Следователно няма да има нужда модулът да бъде описван като актив в т. 5.2.1 от Формуляра за кандидатстване и и да се описват негови минимални технически характеристики в т.5.2.2 от Формуляра за кандидатстване. А съответно, придобиването на нов модул към съществуващата ERP система ще бъде описан само в т. 5.1. от Формуляра за кандидатстване като Консултантски услуги по разработване и внедряване. 
Моля да уточните в кое перо от Бюджета трябва да се впишат разходите за раработването на допълнителния модул и разходите за внедряването му?
2/ В допълнение, моля да уточните, ако закупуваме цялостна ERP система, включваща разходи за лицензи за отделни работни места и разходи за внедряване, то те се включват като обща стойност в едно перо в Раздел 2 „Разходи за закупуване на дълготрайни нематериални активи (специализиран софтуер)” от Бюджета на проекта? 
Благодаря. 
С уважение:
С. Ангелова
22.8.2011 г.

ОТГОВОР № 105)
1. В съответствие с посоченото в публикувания отговор на въпрос № 75, в случаите когато има предвидени консултантски услуги по разработване и внедряване, независимо дали е цялостна ERP система или допълнителен модул към вече съществуща такава система, разходът за тази дейност следва да бъде посочен в Раздел 3 „Разходи за услуги по предоставяне на професионални съвети и консултации за предварителен анализ, подготовка, изграждане и въвеждане на …” от Бюджета на проекта.
Допълнително, фактът, че няма да имате заложен в бюджета на проекта разход по придобиване на ДНА не означава, че софтуерният модул към съществуваща ERP система, получен в резултат от предоставени консултантски услуги по разработване и внедряване на същия не може да бъде вписан в активите на предприятието – кандидат като дълготраен нематериален актив. Стойността на дълготрайния нематериален актив, който вписвате в активите на Вашето предприятие се формира като обща стойност от стойността на консултантските услуги и стойността на софтуерния продукт. Предвид това, във Формуляра за кандидатстване, в раздел II, т. 5.1. „Дейности за консултантски услуги” описвате какво точно ще включва консултантската услуга и какъв е крайният резултат, с който ще завърши тази дейност – разработен и внедрен софтуерен модул към съществуваща ERP система, като за по-голяма яснота указвате, че конкретните минимални технически и функционални характеристики на този модул са посочени по-долу в т. 5.2.2 „Техническа спецификация” от Формуляра. Във Вашия случай т. 5.2.1. от Формуляра за кандидатстване не следва да се попълва.  
2. В случай че закупувате цялостна ERP система, която включва и разходи за лицензи за отделните работни места и съпътстващи други разходи, общата стойност на всички тези разходи - за закупуване на ДНА, за лицензии за отделните работни места, както и другите съпътстващи разходи по внедряването, ако има такива, следва да бъдат посочени като обща стойност/обща сума в едно перо от Раздел 2 „Разходи за закупуване на дълготрайни нематериални активи (специализиран софтуер)” от Бюджета на проекта.
